Document ID: 32004R2183

32004R2183
L 373/7
JURNALUL OFÍCIAL AL UNIUNII EUROPENE
REGULAMENTUL (CE) NR. 2183/2004 AL CONSILIULUI
din 6 decembrie 2004
privind extinderea la statele membre neparticipante a aplicării Regulamentului (CE) nr. 2182/2004 privind medaliile și jetoanele similare monedelor euro
CONSILIUL UNIUNII EUROPENE,
având în vedere Tratatul de instituire al Comunității Europene, în special articolul 308,
având în vedere propunerea Comisiei,
având în vedere avizul Parlamentului European (1),
întrucât:
(1)
Atunci când adoptă Regulamentul (CE) nr. 2182/2004 (2), Consiliul a indicat că regulamentul ar trebui să se aplice în statele membre participante, astfel cum sunt definite în Regulamentul (CE) nr. 974/98 al Consiliului din 3 mai 1998 privind introducerea monedei euro (3).
(2)
Cu toate acestea, este important ca normele privind medaliile și jetoanele similare monedelor euro să fie uniforme în întreaga Comunitate și ca dispozițiile necesare să fie adoptate în acest scop,
ADOPTĂ PREZENTUL REGULAMENT:
Articolul 1
Aplicarea Regulamentului (CE) nr. 2182/2004 se extinde la statele membre, altele decât statele membre participante, astfel cum sunt definite în Regulamentul (CE) nr. 974/98.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 decembrie 2004.

Labels: 11
2
7
0
3
15